als_Latn bos_Latn tur_Latn
Chelsea vazhdon te kryesoje i vetem ne Premier League. Blute e Londres nuk hasen veshtiresi as perballe West Ham-it qe kishte suprizuar jo pak ne kete fillim sezoni duke e mundur skuadren e Sam Allardyce me rezultatin 2-0. Sfida ne Stamford Bridge u vendos nga dy gola te realizuar nga kapiteni i Chelsea, John Terry dhe sulmuesi Diego Costa nga nje per secilen pjese. Me kete fitore skuadra londineze u ngjit ne kuoten e 45 pikeve pas 18 javeve kampionat, 3 me shume se City i vendit te dyte qe nga ana e tij fitoi 3-1 ne transferte perballe West Bromwich Albion. Suksesi ndaj West Ham ka lene jashtezakonisht te kenaqur edhe trajnerin e Chelsea Jose Mourinho, me portugezin qe ne konferencen per shtyp te pas ndeshjes u shpreh me fjalet me te mira per futbollistet e tij.
“Rezultatet gjate kesaj periudhe kane qene te mira per ne, nderkohe qe edhe futbollistet ndihen shume te kenaqur me njeri-tjetrin. Une gjithashtu jam shume i lumtur si trajner pasi ekipi im eshte duke luajtur mire gjate kesaj kohe. Jam gjithashtu i lumtur si person pasi i dua te gjithe futbollistet e mi. Per nje njeri eshte shume e rendesishme qe te ndihet i lumtur me personat qe e rrethojne. Me pak fjale une aktualisht ndodhem ne klubin ku do te doja te isha dhe kam ne skuader futbollistet qe dua”.
Gjithsesi edhe pse Chelsea kryeson Premier League per Mourinho kampionati eshte ende shume i gjate dhe ne garen per titullin kampion mund te ndodhe gjithcka.
“Futbolli eshte futboll dhe kurre nuk i dihet se cfare mund te ndodhe. E vetmja gje qe mund te bejme ne kete moment eshte te perpiqemi te permiresohemi akoma edhe me teper, pasi edhe pse kryesojme distanca ne pike mes nesh dhe kundershtarit me te afert nuk eshte e madhe”.
als_Latn als_Latn als_Latn als_Latn